འོན་ཀྱང་སྐབས་རེ་གཅན་གཟན་གཟིག་དང་།འཕར་ར།སྤྱང་ཀི།དྲེད་མོང་།དོམ་སོགས་གློ་བུར་དུ་ཡོང་ནས་རྩྭ་གཟན་དུད་འགྲོའི་ལྷིང་འཇགས་སྤྲོག་གི་ཡོད།གནས་དེར་འཚོ་སྡོད་བྱེད་མཁན་འཕོན་ཆེ་ཤོས་ནི་ཤ་བ་ཡིན་པ་དང་ལོ་རེ་ནས་ཤ་བ་འཕེལ་རྒྱས་ཇེ་ཆེར་གྱུར་ཡོད།མ་ཟད་སྔོན་མོའི་ལུང་པར་ས་ཕྱོགས་གཞན་གྱི་ཤ་བ་དུ་མ་གནས་དེར་སླེབས་ནས་གཞིས་ཆགས།དང་ཐོག་ཕན་ཚུན་ལབ་གླེང་སོགས་གང་ཡང་མེད་པའི་ཞི་བདེའི་བག་ཕེབས་ཀྱིས་གཅིག་ཕན་གཅིག་གྲོགས་ཀྱི་ངང་ནས་འཚོ་སྡོད་བྱེད་ཀྱི་ཡོད་མོད།ཤ་བ་རྒན་པ་རྣམས་རིམ་གྱིས་ཕྱི་མའི་ལམ་དུ་གཤེགས་རྗེས་ཤ་བ་གསར་སྐྱེས་རྣམས་ཕུག་རྒྱང་རིང་པོ་དགོངས་པ་མ་བཞེས་པར་བརྟེན་ཤ་བ་ནང་ཁུལ་ལ་མི་མཐུན་པའི་རྩོད་གཞི་ཆུང་ཆུང་བྱུང་བ་ནའང་དེ་དག་ལ་དེ་ཙམ་དོ་སྣང་མ་བྱས་ནས་ལྷོད་གཡེང་བཏང་བ་རེད།རིམ་གྱིས་གནད་དོན་དེ་དག་ཉིན་རེ་བཞིན་ཛ་དྲག་ཅན་ཞིག་ཏུ་གྱུར།